Document ID: /roh_data/filtered/fineweb-2-filterrobots_roh.jsonl.gz/4909

Ils Republicans ed ils Democrats èn sa cunvegnids en chaussa dispita da budget. Represchentants da las duas partidas han ditg ch'ins saja da princip vegnì perina, ussa stoppia anc vegnir sclerì ils detagls e quai pudess esser il cas fin mesemna.
Ils represchentants dovran dentant il sustegn dal president american Donald Trump fin venderdi. Uschiglio datti danovamain ina bloccada tar l'administraziun, in uschenumnà «shutdown». Punct da dispita èn las milliardas che Trump pretenda per construir il mir da cunfin cun il Mexico. Ils Democrats refusan quel, èn però sa mussads averts per rinforzar las mesiras da protecziun al cunfin.
RR novitads 06:00